Vrae rondom Vrede-suiwelprojek raak al meer – praag.co.za
Vrae rondom Vrede-suiwelprojek raak al meer
Vrae rondom die multi-miljoen rand omstrede Vrede-suiwelprojek van die Vrystaatse provinsiale regering raak al meer.
Dit volg nadat die Vrystaatse ontwikkelingskorporasie (VOK) – wat die projek bestuur – gesê het, dat hulle as deel van hulle jeugontwikkelingsprogram jongmense as begunstigdes van dié projek gaan registreer.
Die aankondiging is tydens ‘n sitting van die portefeuljekomitee van ekonomiese ontwikkeling van die provinsiale wetgewer gemaak.
Dít terwyl die provinsiale departement van landbou sê 80 inwoners in die omgewing van die projek is reeds as begunstigdes geregistreer.
Dit is glo nie die eerste aanduiding dat die VOK nie bewus is van die lys van begunstigdes nie.
OFM Nuus het verlede maand berig dat die nasionale departement van landbou befondsing vir die projek terruggetrek het, omdat die departement nie oortuig was dat die proses wat gevolg is met die samestelling van die lys van 80 begunstigdes regverdig en deursigtig was nie.
Skrywer praagGepubliseer op 29 Junie 2015 Kategorieë Nuus, Suider-AfrikaSleutelwoord departement van Landbou, korrupsie, VOK, Vrede-suiwelprojek, wanbestuur
Vorige Vorige artikel: Nog ‘n vermeende reeksverkragter verskyn
Volgende Volgende artikel: Rooi Antjie Krog sê blankes ‘moet toilette in lokasies gaan skrop’